મ્યુનિસિપલ કોર્પોરેશનની સોનાની લગડી જેવી કીમતી જમીનમાં એક અથવા બીજા પ્રકારનાં દબાણ થવાની બાબત આમ તો બહુ જૂની છે, તેમાં પણ સ્થાનિક એસ્ટેટ વિભાગ કે અન્ય લોકોની મિલીભગતથી વર્ષો સુધી આવાં દબાણ હટતાં નથી, પરંતુ ગીચ વસ્તી ધરાવતા શહેરના કોટ વિસ્તારમાં એક તો બગીચો, કોમ્યુનિટી હોલ જેવી નાગરિકલક્ષી સુવિધા પૂરી પાડવા એક તરફ પ્લોટનો અભાવ છે તો બીજી તરફ અનેક પ્લોટ દબાણગ્રસ્ત છે, જોકે ખાડિયા વોર્ડમાં દબાણગ્રસ્ત પ્લોટનો કબજો પરત લેવા માટે છેક વર્ષ ર૦૧૧માં હાઇકોર્ટ દ્વારા તંત્રને આદેશ કરાયો હતો તેમ છતાં સાત વર્ષ બાદ ગયા સોમવારે આ પ્લોટનો મ્યુનિસિપલ સત્તાવાળાઓ કબજો લઇ શકયા છે.